《醉落魄 春日怀故山》
宋代·刘光祖

春风开者。一时还共春风谢。柳条送我今槐夏。不饮香醪，孤负人生也。

曲塘泉细幽琴写。胡床滑簟应无价。日迟睡起帘钩挂。

何不归欤，花竹秀而野。

作者简介：刘光祖[公元一一四二年至一二二二年]字德修，简州阳安人。生于宋高宗绍兴十二年，卒于宋宁宗嘉定十五年，年八十一岁，登进士第。除剑南东川节度推官。